open-index/open-wikipedia-markdown huggingface dataset:
Պայթյուն Մոզդոկի ռազմական հոսպիտալում

**Պայթյուն Մոզդոկի ռազմական հոսպիտալում**, ահաբեկչական ակտ, որն իրականացվել է չեչեն զինյալների կողմից 2003 թվականի օգոստոսի 1-ին։

## Ահաբեկչության պատրաստումը
Տվյալ ահաբեկչության գլխավոր հովանավորն ու գաղափարախոսը համարվում է Շամիլ Բասաևը։ Նաև, որոշ տվյալներով, ահաբեկչության կազմակերպման հետ կապ ունի հայտնի ահաբեկիչ Աբու Ձեյթը։ Ահաբեկչությանը մասնակից խմբի գործողությունները համակարգել է «Կաբարդինո-Բալկարիայի և Ինգուշեթիայի վահաբիտների գերագույն իմամ» Մահոմեդ Կաձոևը։ Ահաբեկչությունը իրագործելու համար նա ընտրեց Ռուսլամ Գանիևին։

## Ահաբեկչությունը
Երեկոյան պայթուցիկով (10 տոննա Ամոնիումի նիտրատով) ռազմական «Կամազ» բեռնատարը բախվեց դարպասին ու պայթեց հոսպիտալի շենքի կողքին։ Խցիկում գտնվում էր ահաբեկիչ Մահոմեդ Դադաևը։ Զոհվածների թիվը կազմեց 52 մարդ։

«Կամազի» պայթյունից մի քանի վայրկյան առաջ պայթուցիկով փորձել էր կանգնեցնել դաշնային զորքերի զինվորներին, ովքեր հսկում էին հոսպիտալը։ Ժամկետային զինծառայող Վալերի Լաբան հասցրեց կրակել մի քանի անգամ ավտոմեքենայի վրա, մինչև «Կամազը» կպայթեր հոսպիտալի կողքին։ Տվյալ սխրագործության համար նա հետմահու պարգևատևրվեց արիության շքանշանով։

Ամբողջ հոսպիտալի կողքն այդ ժամանակ գտնվում էր մոտ հինգ հարյուր մարզ, որտեղ բուժումներ էին ստանում զինվորականները, բժիշկները և սպասարկող անձնակազմը։

## Քրեական գործի հետաքննությունը. ահաբեկիչների ձերբակալումը և դատը
2004 թվականի օգոստոսի 6-ին Հյուսիսային Օսեթիայի գերագույն դատարանում սկսվեց ահաբեկիչների գործի քննությունը, ովքեր ներգրավված էին ահաբեկչության մեջ։

## Ծանոթագրություններ

Կատեգորիա:2003 Հյուսիսային Օսեթիայում
Կատեգորիա:2003 ահաբեկչական գործողություններ
Կատեգորիա:2003 օգոստոս
Կատեգորիա:Երկրորդ չեչենական պատերազմ
Կատեգորիա:Մոզդոկ
Կատեգորիա:Չեչեն ազգայնականների ահաբեկչական գործողություններ
Կատեգորիա:Օգոստոսի 1 իրադարձություններ
Լուկաս Լիմա

**Լուկաս Ռաֆաել Արաուժու Լիմա** (, ), բրազիլացի ֆուտբոլիստ, կիսապաշտպան։ Հանդես է գալիս բրազիլական «Սանթոս»-ի և Բրազիլիայի ազգային հավաքականի կազմում։

## Ակումբային կարիերա
### «Ինտեր դե Լիմեյրա»
Լուկասը «Ինտեր դե Լիմեյրա» ֆուտբոլային ակումբի սան է։ 2010 թվականից հանդես է եկել թիմի հիմնական կազմում։

Թիմի հիմնական կազմում իր նորամուտը նա նշել է 2010 թվականի մայիսի 16-ին։ Բրազիլական թիմի կազմում իր առաջին գոլը Լիման խփել է մայիսի 30-ին՝ «Պալմերինիա»-ի դեմ խաղում։

2011 թվականի օգոստոսին Լիման առաջարկ է ստացել տեղափոխվել «Ռասինգ», սակայն մերժել է։

### «Ինտերնասիոնալ»
2012 թվականի հուլիսին Լուկաս Լիման տեղափոխվել է «Ինտերնասիոնալ»։ Թիմի հիմնական կազմում իր նորամուտը նա նշել է հուլիսի 15-ին՝ «Սանթոս»-ի դեմ խաղում, որն ավարտվել է 0-0 հաշվով։ Նա թիմի կազմում մասնակցել է 14 հանդիպման։

2013 թվականի մարտի 5-ին Լուկասը վարձավճարով տեղափոխվել է «Սպորտ ՖԱ»։ Մինչև մրցաշրջանի ավարտը ֆուտբոլիստը մասնակցել է 46 հանդիպման և դարձել 9 գոլի հեղինակ։

### «Սանթոս»
2014 թվականի փետրվարի 7-ին 5 միլիոն եվրոյի դիմաց Լիման տեղափոխվել է «Սանթոս»։ Նա թիմի հետ կնքել է 4 տարվա պայմանագիր։

Թիմի կազմում իր նորամուտը նա նշել է «*Բրագանտինո*»-ի դեմ խաղում։ Իսկ իր առաջին գոլը Լուկասը խփել է մարտի 7-ին՝ «*Մոգի Միրիմ*»-ի դեմ խաղում, որն ավարտվել է 5-2 հաշվով։

Լիբերտադորեսի գավաթի խաղարկության շրջանակներում իր նորամուտը Լուկաս Լիման նշել է 2017 թվականի մարտի 9-ին՝ «*Սպորտինգ Կրիստալ*»-ի դեմ խաղում։ Նա նաև ճանաչվել է հանդպման լավագույն ֆուտբոլիստ։

## Միջազգային կարիերա
Բրազիլիայի ազգային հավաքական Լուկասը առաջին անգամ հրավիրվել է 2015 թվականի օգոստոսի 13-ին՝ Կոստա Ռիկայի և ԱՄՆ-ի հավաքականների դեմ խաղերին մասնակցելու համար։ Իր նորամուտը Լիման նշել է սեպտեմբերի 5-ին։

Հավաքականի կազմում իր առաջին գոլը Լիման խփել է ԱԱ 2018-ի որակավորման փուլի Արգենտինայի հավաքականի դեմ խաղում։

## Անձնական կյանք
Լուկասի կրտսեր եղբայրը՝ Ժոաո Պեդրոն տառապում է աուտիզմ հիվանդությամբ։

## Վիճակագրություն

### Միջազգային

### Միջազգային գոլեր

## Ձեռքբերումներ
### Ակումբային
* Պաուլիստայի լիգայի գավաթակիր - 2015, 2016

### Անձնական
* Պաուլիստայի լիգայի խորհրդանշական հավաքական - 2015, 2016
* Պաուլիստայի լիգայի լավագույն ֆուտբոլիստ - 2016

## Ծանոթագրություններ

## Արտաքին հղումներ
* 
* Վիճակագրությունը transfermarkt.de կայքում 

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Սպորտ Ռեսիֆիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Տիեզերական լատե

thumb|Տիեզերական լատե, տիեզերքի միջին գույնը։

**Տիեզերական լատե**, տիեզերքի միջին գույնի անունը, որն այդպես է անվանվել Ջոն Հոփքինսի համալսարանի աստղագետների թիմը։ 2001 թվականին Կարլ Գլեյզբրուքը և Իվան Բելդրին որոշեցին, որ տիեզերքի գույնը կանաչավուն սպիտակ է, բայց նրանք շուտով ուղղեցին իրենց անալիզը 2002 թվականի հետազոտության մեջ, որի մեջ նրանք ասում էին, որ տիեզերքի յուրաքանչյուր գույնի մեջ ավելանում է մի փոքր սպիտակ գույն։ Հետազոտությունը ներառում է ավելի քան 200,000 գալակտիկաներ և չափվում է տիեզերքի ծավալից մեծ լույսի շրջանակը։ Հաշվարկման տասնվեցական համակարգի RGB-ում տիեզերական լատեի գույնը՝ #FFF8E7-ն է։

## Գույնի հայտնաբերում
«Տիեզերքի գույնի» հայտնաբերումը կենտրոնացված չէր ուսումնասիրությունների վրա, որն ուսումնասիրում էր նաև աստղերի կառուցվածքը և գալակտիկաների սպեկտրային վերլուծությունները։ Ֆրաունհոֆերյան գծերի նման, ուսումնասիրության սպեկտրալ միջակայքերում ցուցադրված մութ գծերը ցուցադրում են ավելի ու ավելի փոքր աստղեր և թույլ են տալիս Գլեյզբրուքին եւ Բելդրին որոշել տարբեր գալակտիկաների եւ աստղային համակարգերի տարիքը։ Ըստ ուսումնասիրությունների աստղերի ճնշող մեծամասնությունը ձևավորվել է 5 միլիարդ տարի առաջ։ Քանի որ աստղերը անցյալում կարող էին լինել ավելի «պայծառ», տիեզերքի գույնը փոխվում է ժամանակի ընթացքում, կապույտից դառնալով կարմիր, նաև շատ կապույտ աստղեր դառնում են դեղին կամ ի վերջո դառնում են կարմիր հսկաներ։

Գլեյզբրուքի և Բելդրիի աշխատանքը ֆինանսավորվել է՝ Դեյվիդ և Լյուսիլ Փեքարդ հիմնադրամի կողմից։

Հեռավոր գալակտիկաների լույսը հասնում է երկրին, տիեզերքի «գույնը»(ինչպես երևում է երկրից) մթնոլորտում բարձրանում է դեպի սպիտակ, աստղերից եկող լույսը նշանակում է, որ դրանք բավական երիտասարդ էին և կապույտ։
### Գույնի անվանումը
thumb||Տիեզերքը բնութագրող բնօրինակ գույնը «տիեզերական փիրուզագույն» էր, սխալ պատճառով, ծրագրակազմը որոշեց փոխել այն։(#9CFFCE)
Գույնը ցուցադրվեց «Washington Post»-ի հոդվածում։ Գլեյզբրուքը կատակելով ասաց, որ նոր գույնի անուն է փնտրում։ Մի քանի մարդ, ովքեր ընթերցում էին այդ հոդվածը, առաջարկներ ուղարկեցին։ Սրանք էին նոր գույնի անվան համար իրականացված մրցույթի արդյունքները։

## Ծանոթագրություններ

Կատեգորիա:Գույներ
Կատեգորիա:Տիեզերք
Գրեթե սեր

«**Գրեթե սեր**» (), ռեժիսոր Լի Հանի  հարավկորեական ռոմանտիկ կատակերգությունը և մելոդրաման։ Ֆիլմի կորեերեն անվանումը «Չոնչուն մանխվա» է։ Պրեմիերան կայացել է 2006 թվականի մարտի 23-ին։ Ֆիլմը էկրան բարձրանալուց մինչև շաբաթվա վերջին օրը փոստարկղերում ունեցել է 539 307 դիտորդ։ Էկրան բարձրանալու երկրորդ շաբաթում այն կրկին զբաղեցրել է առաջին հորիզոնականը՝ Հարավային Կորեայում ունենալով 2 066 354 դիտորդ, որը ֆիլմին բերել է $9 131 392 շահույթ։

## Սյուժե
Դալ Ռեյ (Քիմ Հա Նիլ)`սկսնակ դերասանուհի է, որը մշտապես անհաջողություններ է կրում, Ջի Հվան (Քվոն Սան Ու)՝ կասկադյոր է, ով ուզում է հասնել մեծ հաջողությունների կինոյում։  Դալ Րեյ և Ջի Հվան մանկության ընկերնոր են, սակայն Ջի Հվան ընդունում էր նրան ավելին, քան ընկերոջը։Նրանց հարաբերությունները բարդանում են այն պահից, երբ իրենք սկսում են գնալ ժամադրությունների ուրիշների հետ։

## Դերասանական կազմ
* Քիմ Հա Նիլ - Դալ Րեյ  
* Քվոն Սան Ու - Ջի Հվան  
* Լի Սանգ Վու  
* Չամ Մի Պե  
* Ջինգ Գյու Սու  
* Լի Հեն Ջին 
* Պարկ Ջի Բեն 
* Ջինգ Մին Ախ 
* Չոյ Յոնգ Րիյիլծ 
* Ջո Դոկ Ջե

## Ծանոթագրություններ

## Արտաքին հղումներ
* Ֆիլմի մասին Korean Movie Database կայքում
* Ֆիլմի մասին HanCinema կայքում

Կատեգորիա:2000-ականների կորեերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2006 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
The Flamingos

thumb|thumbtime=1548|start=1548|end=1725|upright=1.5|The Flamingos, «Would I Be Crying»'', 1956 г.
**The Flamingos**, ամերիկյան տղամարդկանց վոկալային խումբ, աշխատում են դու վոպ ոճով։ Առավել հայտնի էին 1950-ական թվականների երկրորդ կեսին։

Նրանց ամենամեծ հիթը դա Էդի Դուչինի «I Only Have Eyes for You» երգի կավեր տարբերակն է, որը ձայնագրվել է 1934 թվականին՝ Բիլբորդի թոփ երգերի ցանկում զբաղեցնելով 3-րդ հորիզոնակնը, իսկ թոփ 100 երգերի ցանկում եղել է 11-րդ հորիզոնականոմ։

2001 թվականին խումբը ընդունվեց ռոքնռոլի փառքի սրահ։

Բացի դա, The Flamingos խմբի կողմից կատարած «I Only Have Eyes For You» երգը օգնեց նրանց ընդունվել ռոքն ռոլի փառքի սրահ՝ ընդգրկվելով թոփ 500 լավագույն երգերի ցանկի մեջ՝ *500 Songs That Shaped Rock and Roll*։

## Կազմ
### Առաջին կազմ  (1952 թվական)
* Ջեյք Քերի
* Զիկ Քերի 
* Փոլ Ուիլսոն
* Ջոնի Քարտեր
### Առավելի ուշ միացած մասնակիցներ
* Էրլ Լյուիս ()
* Սոլի Մակելրոյ () -  լիդ վոկալ
* Նեյթ Նելսոն - լիդ վոկալ
### End Records-ի կազմը (1958 թվական)
* Ջեյք Քերի 
* Զիկ Քերի 
* Փոլ Ուիլսոն
* Ջոնի Քարտեր
* Նեյթ Նելսոն - լիդ վոկալ
* Թոմի Հանթ - լիդ վոկալ
*Թերի Ջոնսոն - կիթառ, վոկալ

## Դիսկագրություն
### Սինգլներ

## Ծանոթագրություններ

## Արտաքին հղումներ
* 
* Страница The Flamingos  на сайте Зала славы вокальных групп
* Страница The Flamingos  на сайте Зала славы рок-н-ролла
* 

Կատեգորիա:Ռոք երաժշտական խմբեր Իլինոյսից
Կրապինա

thumb|right|250px|Կրապինա
**Կրապինա** (), քաղաք Խորվաթիայի հյուսիսում։ Կրապինսկո-Զագորսկայա ժուպանության վարչական կենտրոնն է և խոշորագույն քաղաքը։  Քաղաքի բնակչությունը կազմում է 4 471 մարդ (2011):

## Ընդհանուր տեղեկություններ
Կրապինա քաղաքը գտնվում է Զագրեբից 45 կմ դեպի հյուսիս և Վարաժդինից նույն հեռավորության վրա դեպի հարավ-արևմուտք։ Քաղաքից 15 կմ դեպի արևելք գտնվում է Լեպոգլավա քաղաքը, 20 կմ դեպի հարավ՝ Զաբոկ քաղաքը։ Քաղաքից 15 կմ դեպի հյուսիս Սլովենիայի սահմանն է։ Քաղաքի միջով անցնում է Զագրեբ-Կրապինա-Ցելե երկաթուղային մասնաճյուղը։

## Պատմություն
thumb|left|200px
Քաղաքը առաջին անգամ հիշատակվել է 1193 թվականին։ Միջնադարում քաղաքը եպիսկոպոսի նստավայրն էր։ 1647 թվականին կառուցվել է Կրապինայի մայր տաճարը։

Կրապինանա հիշատակվում է չեխ ժողովրդի մասին կրթության լեգենդում, որը նկարագրված է Պրոկոպի Սլաբոդա գրքում։ Այդ լեգենդի բովանդակությունը հիմնովին համապատասխանում է հռոմեական ժամանակագրությանը։

1809 թվականին Կրապինայում ծնվել է խորվաթացի լեզվաբան Լյուդևիտ Գայը, ով ստեղծել է խորվաթական այբուբենը։

1899 թվականին Կրապինան համաշխարհային փառք է ձեռք բերել, երբ շրջակա խորվաթական քարանձավներում հնէաբան Դրագուտին Գորյանովիչ-Կրամբերգերը գտել է ավելի քան 800 ոսկորներ։

## Տեսարժան վայրեր
thumb|right|150px|Լյուդևիտ Գայի հուշարձանը
* **Ֆրանցիսկյան վանք** - հիմնադրվել է 17-րդ դարում։ 
* **Մայր տաճար** - կառուցվել է 1647 թվականին։ 
* **Մարիամ Երուսաղեմի եկեղեցի** - կառուցվել է 1761 թվականին։
* **Լյուդևիտ Գայի թանգարան** - գտնվում է հենց լեզվաբանի տանը։ 
* **Կրապինիայի նեանդերտալյան թանգարան**։
* 23 կմ հեռավորության վրա գտնվում է Տրակոշչան ամրոցը։

## Ծանոթագրություններ

## Արտաքին հղումներ
* Քաղաքի պաշտոնական կայք

Կատեգորիա:Խորվաթիայի առողջարաններ
Կատեգորիա:Խորվաթիայի քաղաքներ
Կասբահ Ուդայա

**Կասբահ Ուդայա** (), կասբահ, արաբական անտիկ միջնաբերդ, որը գտնվում է Մարոկկոյի մայրաքաղաք Ռաբաթում։ Պատմաճարտարապետական հուշարձանը գտնվում է մավրիտանական ճարտարապետական ոճով։

Միջնաբերդի անվանումը կապված է Մարոկկոյի տարածքում բնակվող «Ուդայ» ավազակային ցեղի անունից։ Ամրոցը գտնվում է Բու Բեգրեգ գետի հովտում։ Յակուբ ալ-Մանսուրը, ով Մարոկկոյում իշխել է երկար տարիներ՝ 1184-1199 թվականներին, կառուցել է ամրոցի գլխավոր մուտքը։ Դրանց վրա պատկերված են արաբական ճարտարապետությանը ոչ այնքան բնորոշ կենդանապատկերներ։

Ալ-Մանսուրը հրամայել է Ուդայա Կասբահի կողքին կառուցել նաև իսլամական տաճար, սակայն շինարարական աշխատանքները չեն հասցրել ավարտվել։ Միջնաբերդի շրջակայքում վեր է խոյանում 44 մետր բարձրություն ունեցող աշխատարկը, որը կրում է Հասանի անունը։

Ալմոհադների արքայատոհմի իշխանության անկումից հետո ամրոցը հայտնվել է անմխիթար վիճակում և ապա վերստին վերակառուցվել։ Վերակառուցողական աշխատանքներն ընթացել են երկու փուլով․ առաջինն ընթացել է 1666-1672 թվականներին, իսկ երկրորդը՝ 1757-1792 թվականներին։ Միջնաբերդի պատերին պահպանվել են 17-րդ դարի թնդանոթներ։

Ամրոցի ներսում ներկայումս գործում են ավանդական բազմաբնակարան տներ՝ սպիտակ և կապույտ պատերով։ Կասբահի հյուսիսային հատվածը զբոսաշրջային կարևոր օբյեկտ է։ Այստեղից զբոսաշրջիկների համար բացվում է տեսարան դեպի ազատ ծով։

## Աղբյուրներ
* Կասբահ Ուդայի պատմությունը Ռաբաթ քաղաքի պաշտոնական կայքում
* Մավրիտանական ճարտարապետության նմուշներ Մարոկկոյում
* Զբոսաշրջությունը Մարոկկոյում, Ռաբաթի հնավայրեր

Կատեգորիա:Ամրոցներ այբբենական կարգով
Կատեգորիա:Մարոկկոյի տեսարժան վայրեր
Կատեգորիա:Բերբերական ճարտարապետություն
Կատեգորիա:Ռաբաթի շինություններ և կառույցներ
Կատեգորիա:Մարոկկոյի կասբահներ
Կատեգորիա:12-րդ դարում կառուցումն ավարտված շենքեր և կառույցներ
The Spirit Indestructible

**«The Spirit Indestructible»**, կանադացի երգչուհի Նելլի Ֆուրտադոյի հինգերորդ ալբոմը՝ թողարկված 2012 թվականի սեպտեմբերի 14-ին Interscope Records լեյբլում։

## Երգացանկ

### Deluxe edition

## Քննադատների արձագանքը

Ալբոմը ստացել է ոչ միանման, բայց հիմանկանում դրական գնահատակններ երաժշտական քննադատների կողմից, ստանալով 100-ից 57 միավոր Metacritic կայքում։

## Ծանոթագրություններ

## Արտաքին հղումներ
* *[http://www.metacritic.com/music/the-spirit-indestructible/nelly-furtado/critic-reviews The Spirit Indestructible]* Metacritic
* The Spirit Indestructible Tour Pictures

Կատեգորիա:2012 ալբոմներ
Կատեգորիա:Նելլի Ֆուրտադոյի ալբոմներ
Պայթյուն Չեչնիայի կառավարության տան մոտ

**Պայթյուն Չեչնիայի կառավարության տան մոտ**, ահաբեկչական ակտ, որն իրականացվել է չեչեն զինյալների կողմից 2002 թվականի դեկտեմբերի 27-ին։

## Ահաբեկչության պատրաստումը
Տվյալ ահաբեկչությունը իրագործելու գաղափարը պատկանում է Շամիլ Բասաևին։ 2002 թվականի աշնանը նա հանձնարարեց իրագործել տվյալ ահաբեկչությունը չեչենական զինյալների հետևակային հրամանատար Յուսուպ Սադաևիվին, տալով նրան 18 հազար ամերիկյան դոլար։ Սադաևը տվեց ահաբեկչություն իրագործողի դերը, անօրինական զինված միավորումների ակտիվ մասնակից Տումարիևին, նրա աղջկան Վալոդինային, «Նուր-Ալի» անվամբ անհայտ մարդու, որպես մահապարտ ահաբեկիչ, ու նաև մի քանի մարդ, ովքեր պետք է ապահովեին գործողության անցկացումը՝ Վալիդ Սուլեյմանովային, Ահմեդ Իսմաիլովին, Յունուս Յուսուպովին (աղբյուրների տվյալներով՝ Եվնուսովին) և ուրիշներին։

## [[2002 թվական]]ի [[դեկտեմբերի 27]]
Այդ օրը Սուդաևի միավորում տեղափոխեցին մահապարտներին, որպեսզի պատրաստեն «Կամազ» և «ՈՒԱԶ» ավտոմեքենաների պայթյուններին։ «Կամազում» նստած էր Տուրմիևը և Վալիդը, իսկ Նուր-Ալին նստեց ՈՒԱԶ։ Ահաբեկիչները ուղևորվեցին դեպի կառավարության շենքը։ 14:28 հինգ վայրկյան ընդմիջումով Չեչնիայի կառավարության տան մոտ պայթեցին երկու ավտոմեքենաներն էլ, այնտեղ գտնվողները բոլորը տեղոմ զոհվեցին։ Պայթյունների արդյունքում զոհվեց 48 մարդ, ևս 23-ը մահացան հիվանդանոցում։ 640 մարդ ստացավ տարբեր աստիճանի վիրավորում։ Մի որոշ ժամանակ անց դադարեցվեց Չեչենական հանրապետության պետական կառույցների աշխատանքը։ Ընդհանուր նյութական վնասը կազմեց ավելի քան 135 միլիոն ռուբլի։ Գրոզնիում Չեչնիայի կառավարության տան մոտ տեղի ունեցած պայթյունը դարձավ ամենամեծ չեչեն զինյալների հաջողությունը Երկրորդ չեչենական պատերազմի ժամանակ.

## Քրեական գործի հետաքննություն։ Ահաբեկիչների ձերբակալությունը և նրանց դատավարությունը
Շուտով, ահաբեկչությունից հետո Շամիլ Բասաևը հրապարակայնորեն իր վրա է վերցնում պատասխանատվությունը։ 2003 թվականին հակաահաբեկչական գործողության արդյունքում ահաբեկիչների մեծ մասը ոչնչացվեց։ Ողջ մնացած ահաբեկիչներից ձերբակալվեցին միայն Սուլեյմանովը, Իսմաիլովը և Յուսուպովը։ 2004 թվականի հունիսի 3-ին Չեչնիայի հանրապետության Գերագույն դատարանը երեքին էլ դատապարտեց պատիժը կրել հատուկ ռեժիմով։

## Ծանոթագրություններ

Կատեգորիա:2002 թվականի ահաբեկչական ակտեր
Կատեգորիա:Ահաբեկչական ակտերը Գրոզնիում
Կատեգորիա:Ահաբեկչական գործողություններ
Կատեգորիա:Երկրորդ չեչենական պատերազմ
Սոցիալական պարեր

մինի|391x391փքս
մինի|388x388փքս
**Սոցիալական պարեր** (), աշխարհի տարբեր ազգերի պարային ոճերի կատեգորիա է, որով զբաղվում են ոչ որպես մրցույթ, այլ որպես ժամանց, զուգընկերների միջև կիսելով դրական զգացմունքները։ Սոցիալական պարերի մեծ մասը զուգապարեր են։ Սոցիալական պարերի ժամանակ հաճախ կատարվում է զույգերի փոխանակում։

Հայտնի սոցիալական պարերի շարքերի մեջ ընդգրկված են՝
* արգենտինական տանգո
* բալբոա
* բաչատա
* բուգի-վուգի
* վալս
* վեստ կոստ սվինգ
* զուկ
* իռլանդական սետ-պարեր
* կիզոմբա
* լինդի-հոպ
* մաշիշե
* մերենգե
* ռեգետոն
* ռուեդա
* սալսա
* սալսա դե գաֆիերա
* սեմբա
* ֆորո
* հասթլ
* տրաիբլ

և ուրիշներ։

Սոցիալական պարերը լինում են ինչպես հասարակ կատարման մեջ, այնպես էլ պահանջում են որոշակի հմտություն։ Ի հակադրություն, օրինակ, պարահանդեսային պարերի սոցիալական պարերում երկար ու բարդ սխեմաներ չկան, ժամանակակից սոցիալական պարերի մեծ մասը իմպրովիզացիա է։ Քանի որ ճշգրիտ սխեմաներ չկան, առաջնային նշանակություն է ստանում վարումը։ Գոյություն ունի այս հարցի բազմաթիվ տեսական մշակումներ։ Զուգընկերուհու վարման տեխնիկա՝ սոցիալական պարի զուգընկերների համար առավել բարդ բաղադրիչներից մեկն է։ Զուգընկերուհու խնդիրը մի փոքր այլ է՝ լսել, զուգընկերոջը և գեղեցիկ կատարել իրենց շարժումները։

Սոցիալական պարերը հիմնված են մարդկանց միջև ակտիվ շփման վրա, որոնց համար պարը դառնում շփման մի ձև։ Սոցիալական պարեր սովորեցնող ակումբների մեծ մասում, պարերի հետ պարբերաբար կազմակերպվում է պարայն երեկոներ, համատեղ տոներ և ծննդյան արարողություններ, արշավներ և նմանատիպ միջոցառումներ։

## Ծանոթագրություններ

## Արտաքին հղումներ
* Brief Histories of Social Dance
* 

Կատեգորիա:Հասարակական պար
Քեյ Ջեյ Ապա

**Քենեթի Ջեյմս Ֆիցջեռալդ (Քեյ Ջեյ) Ապա** ( «KJ» Apa, ), նորզելանդացի դերասան։ Առավել հայտնի է «Շորթլանդ-սթրիթ» օճառային օպերայի Կեյն Ջեքսոնի և «Ռիվերդեյլ» հեռուստասերիալի Արչի Էնդրյուսի դերերով։ 2017 թվականին նկարահանվել է «Շան կյանքը» ֆիլմում, դերակատարելով երիտասարդ Իթան Մոնթգոմերիին։

## Կենսագրություն
Ապան ծնվել է Օքլենդում, Քենեթի և Թեսա Ապայի ընտանիքում։ Նրա հայրը սամոացի է, իսկ մայրը մատայ, ով Սամոայում ունի սեփական գյուղ։ Ապան ունի երկու ավագ քույրեր՝ Արիետա և Տիմենա։

Մինչ զբաղվելը դերասանական կարիերայով, նա ուսում է ստացել Օքլենդի Թագավորական քոլեջում։

Նվագում է կիթառ և դաշնամուր։

## Ֆիլմագրություն

## Ծանոթագրություններ

Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Նորզելանդացի դերասաններ
Կատեգորիա:Հեռուստատեսային դերասաններ
Կատեգորիա:21-րդ դարի դերասաններ
Դիմիտրի Ռոստովցու ամրոցի հիմնադիրներին (հուշարձան)

**«Դիմիտրի Ռոստովցու ամրոցի հիմնադիրներին»** (), հուշարձան Դոնի Ռոստովի կենտրոնում, որը նվիրված է քաղաքի հիմնադիրներին՝ Ռոստովի ամրոցի շինարարության ղեկավար Ալեքսանդր Ռիգելմանին, առաջին պարետ Իվան Սոմովին, մաքսային կառավարիչ Վասիլի Խաստատովին, Դոնի զորքի հրամանատար Դանիլ Եֆրեմովին և նրա համհարզ դոլոմանովյան կազակին։

## Պատմություն
Քանդակագործ Սերգեյ Օլեշնյայի և ճարտարապետ Վլադիմիր Ֆոմենկոյի հեղինակած արձանի բացումը տեղի է ունեցել 2009 թվականի դեկտեմբերի 15-ին՝ հարմարեցվելով Դոնի Ռոստովի 260-ամյա հոբելյանին։ Քանդակագործական կոմպոզիցիան տեղադրված է այն վայրում, որտեղ գտնվել է սուրբ Դիմիտրի Ռոստովցու ամրոցը։

## Նկարագրություն
Հուշարձանն իրենից ներկայացնում է բրոնզից ձուլված հինգտոննանոց զանգվածեղ քանդակագործական կոմպոզիցիա, որը պատկերում է հինգ անձի։ Պատկերված է ապագա ամրոցի շինարարության ծրագրի քննարկման պահը։ Այդ ամրոցից էլ սկսվել է Դոնի Ռոստովի պատմությունը։ Նախագիծը կատարված է ավելի շուտ քաղաքային քանդակի ոճով, քան ավանդական հուշարձանի։ Ոչ մեծ պատվանդանը միայն փոքր-ինչ է բարձրանում փողոցի մակարդակից։ Ընդ որում, պատվանդանը ներկառուցված է ոչ բարձր քառաստիճան սանդուղքի մեջ, որը տանում է դեպի հարթակ, որից այն բարձր է ընդամենը մի քանի տասնյակ սանտիմետրով։ Ատաման Եֆրեմովը պատկերված է ռազմավարային թնդանոթին նստած, իսկ կազակի ձեռքին ծածանվող դրոշ է։ Կոմպոզիցիայի մյուս հերոսները քիչ կռացած են 12-անկյունանի ամրոցի ռելիեֆային պլանի վրա։

## Քննադատություն
Հուշարձանի կողմից իրական պատմության արտացոլումը դարձել է քննադատության առարկա, քանի որ ամրոցի նախագիծը երբեք չի քննարկվել, այլ կատարվել է Սանկտ Պետերբուրգում ինժեներ Վեդենեևի կողմից, մի քանի անգամ վերափոխվել է, հնարավոր է նաև, Ա. Ռիգելմանի մասնակցությամբ։ Ռիգելմանն ուղարկվել է Դոն որպես ինժեներ-շինարար, որը պարտավոր էր կյանքի կոչել ամրոցի՝ վերևներում հաստատված նախագիծը և այն որևէ մեկի հետ քննարկելու լիազորություններ չի ունեցել։

## Պատկերասրահ

Памятник основателям Ростова - panoramio.jpg
Основатели1.JPG
Основатели6.JPG
Основатели4.JPG
Основатели5.JPG
Основатели3.JPG
Основатели2.JPG


## Ծանոթագրություններ

Կատեգորիա:Դոնի Ռոստովի հուշարձաններ
Կատեգորիա:Հուշարձաններ այբբենական կարգով
Քրիստիան Բարթոլոմե

**Քրիստիան Բարթոլոմե** (), իրանագետ, համեմատաբան (կոմպարատիվիստ)։

## Կենսագրություն
Սովորել է Մյունխենի, Լայպցիգի և Էռլանգենի, դասախոսել՝ Հալլեի, Մյունստերի համալսարաններում։ Հնդեվրոպական լեզուների համեմատական քերականության մեջ հայտնի է Բարթոլոմեի օրենքը, ըստ որի ձայնեղ պայթական շնչեղներ+խուլ պայթական, տալիս են ձայնեղ պայթական + ձայնեղ պայթական շնչեղ (օրինակ` bh+t > bdh-հին հնդ. labh -«բռնել», անցյալ դերբայ՝ labdha)։ Աշխատություններից հայտնի են՝ «Իրանական լեզուների հետազոտություններ» (հ. 1-3, 1882-1887-ական թվականներին), «Հին իրաներենի բառարան» (1904 թ.) են, որոնք մեծ ներդրում են հնդեվրոպական, առանձնապես հնդիրանական և հայկական բաղաձայնական համակարգի (կոնսոնանտիզմի) ուսումնասիրության բնագավառում։

## Ծանոթագրություններ

Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Գերմանացի լեզվաբաններ
Կատեգորիա:Գերմանացի արևելագետներ
Կատեգորիա:Գերմանացի իրանագետներ
Կատեգորիա:ԽՍՀՄ ԳԱ թղթակից անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Լայպցիգի համալսարանի շրջանավարտներ
Կատեգորիա:Մյունխենի համալսարանի շրջանավարտներ
Կատեգորիա:Ռուսաստանի ԳԱ թղթակից անդամներ
Կատեգորիա:20-րդ դարի լեզվաբաններ
Կատեգորիա:Իրանագետներ
Բունդեսլիգա 2017-18

**Բունդեսլիգա 2017-2018**, Գերմանիայի 55-րդ ֆուտբոլի առաջնություն։ Առաջնությունը մեկնարկում է 2017 թվականի օգոստոսի 13-ին, վերջին խաղերը կայանալու են 2018 թվականի մայիսի 21-ին։ Առաջնությանը մասնակցում են 18 ակումբներ։

Այս մրցաշրջանում Բունդեսլիգայում տեղը պահպանած թիմերին կմիանան Երկրորդ Բունդեսլիգայի առաջատար 2 թիմերը։

## Թիմեր
### Անցած մրցաշրջանի հանդեպ փոփոխություններ

### Մասնակիցներ և մարզադաշտեր

### Անձնակազմ և մարզահագուստ

### Մարզչական փոփոխություններ

## Ծանոթագրություններ

## Արտաքին հղումներ
* Բունդեսլիգայի պաշտոնական կայք

Կատեգորիա:2017-18 եվրոպական ֆուտբոլային լիգաներում
Կատեգորիա:Բունդեսլիգայի մրցաշրջաններ
Գրիգոր Բար-Հեբրեոս

**Բար- Հեբրեոս Գրիգոր Աբուլ Ֆարաջ** (), ասորի մատենագիր, եկեղեցական գործիչ։

## Կենսագրություն
1264 թվականին ձեռնադրվել է Կիլիկիայի Հակոբիկ եկեղեցու արևելյան թեմերի կառավարիչ (մաֆրիան)։ Իմացել է հայերեն, արաբերեն, հունարեն։ Գրել է մեկնություններ, կանոնսեր, զրույցներ, բանաստեղծություններ, բարոյախոսական և բժշկագիտական երկասիրություններ։ Մեկնություններում օգտագործել է Աստվածաշունչ հայերեն թարգմանության տվյալները։ Գործերից ամենաարժեքավորը «Ժամանակագրություն» է, որը բաղկացած է երկու մասից՝ «Եկեղեցական» և «Քաղաքական»։ Այն կարևոր տեղեկություններ է տալիս հայերի և Հարավային Կովկասի մյուս ժողովուրդների մասին։

## Ծանոթագրություններ

Կատեգորիա:Քրիստոնյա ագնոստիկներ
Կատեգորիա:Ասորի մատենագիրներ
Կատեգորիա:Ասորի աստվածաբաններ
Տանգոյի դաս

**«Տանգոյի դաս»** ()՝ բրիտանացի ռեժիսոր Սալլի Փոթերի ֆիլմն է, որը նկարահանվել է 1997 թվականին։ Այն արգենտինական տանգոյի մասին կիսակենսագրական ֆիլմ է Սալլի Փոթերի և Պաբլո Վերոնայի մասնակցությամբ։

Ֆիլմը Մեծ Բրիտանիայի, Ֆրանսիայի, Նիդեռլանդների, Գերմանիայի և Արգենտինայի համատեղ արտադրությունն է, որի պրոդյուսերները Օսկար Կրամերը (Արգենտինա) և Կրիստոֆեր Շեպարդն (Մեծ Բրիտանիա) են։ Սաունդթրեքը ներառում է Կառլոս Գարդելի իրական ձայնագրությունները՝ Mi Buenos Aires querido և Աստոր Պիացոլայի՝ Libertango: Ինչպես նաև ընդգրկում է երաժշտություն, գրված հենց Սալլի Փոթերի կողմից։

## Պատմություն
Ֆիլմը պատմում է ռեժիսոր և սցենարիստ Սալիի մասին, ով ստեղծագործական ճգնաժամ է ապրում։ Նա դժգոհ է իր նոր «Զայրույթ» քրեական դրամայից։ Որոշելով դադար առնել աշխատանքի մեջ, նա մեկնում է Փարիզ, որտեղ նա հանդիպում է Պաբլոյին, որը տանգո պարող է։

Սալին հրապուրվում է պարով և տանգո դասերի դիմաց իր նոր ֆիլմում դեր է առաջարկում Պաբլոյին։ Նրանք սկսում են պարապել, իսկ հետո սիրահարվում են, սակայն զգացմունքային մտերմությունը լուրջ խոչընդոտ է դառնում հաջողության ճանապարհին։

## Դերասանական կազմ

## Թողարկում
Առաջին անգամ ֆիլմը ներկայացվել է Իտալիայում Վենետիկի կինոփառատոնին, 1997 թվականի օգոստոսի 29-ին։ Մեկ շաբաթ անց, սեպտեմբերի 8-ին, «Տանգոյի դաս»-ը ցուցադրվել է Տորոնտոյի կինոփառատոնին, Կանադայում։ Ֆիլմը հայտնվել է բազմաթիվ փառատոների, ինչպիսիք են Մար Դել Պլատան, Ռեյկյավիկի կինոփառատոնը և այլն։

### Թողարկման օրեր
* Արգենտինա - 1997 թվականի նոյեմբերի 20-ին
* Ֆրանսիա - 1998 թվականի ապրիլի 8-ին
* Գերմանիա - 1997 թվականի հոկտեմբերի 9-ին
* Նիդերլանդներ - 1998 թվականի հունվարի 15-ին
* Մեծ Բրիտանիա - 1997 թվականի նոյեմբերի 28-ին
* Ամերիկայի Միացյալ Նահանգներ - 1997 թվականի նոյեմբերի 14-ին

## Սաունդթրեք
Սաունդթրեկը օգտագործվում են օրիգինալ ձայնագրություններ
* *Milonga Triste* (1972).
* *Now* (композиция Սալի Պոտեր և Ֆրեդա Ֆրիտա, 1996)
* *Quejas de bandoneon*(1958).
* *Red, yellow, blue* (1996)
* *Mi Buenos Aires querido*(1934).
* *El flete*(1936).
* *Rage*(1996).
* *Zum*(1973).
* *Amor y celos*(1936).
* *Doyna* (1994).
* *Danse de cuisine*(1996).
* *Pensalo bien*(1938).
* *La yumba* (1946).
* *Jacob and the angel* (1996).
* *Milonga de mis amores* (1970).
* *Gallo ciego* (1959).
* *Libertango* (1974).
* *Bahia Blanca*(19580.
* *I am you* (1997).

## Ծանոթագրություններ

## Արտաքին հղումներ
*  
* 

Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական երաժշտական ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական երաժշտական ֆիլմեր
Կատեգորիա:Գերմանական մելոդրամա ֆիլմեր
Կատեգորիա:Գերմանական ֆիլմեր
Կատեգորիա:Հոլանդական դրամա ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական երաժշտական ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ֆիլմեր
Կատեգորիա:Գերմանական անգլերեն ֆիլմեր
Կատեգորիա:1990-ականների գերմանական ֆիլմեր
Կատեգորիա:1990-ականների ֆրանսիական ֆիլմեր
Կատեգորիա:1990-ականների բրիտանական ֆիլմեր
Կատեգորիա:1990-ականների իսպաներեն ֆիլմեր
Կատեգորիա:1990-ականների ֆրանսերեն ֆիլմեր
Մայքլ Լյուիս (գրող)

**Մայքլ Մորնո Լյուիս** (, ), ամերիկացի գրող և ֆինանսական լրագրող։ 13 գրքի հեղինակ։

## Կենսագրություն
Մայքլ Լյուիսը ծնվել է Նոր Օրլեանում փաստաբան Ջ․ Թոմասի և հասարակական ակտիվիստուհի Դիանա Մոնրոյի ընտանիքում։

Լյուիսը ավարտել է Նյուման Իսիորդի վարժարանը։ Այնուհետև սովորել է Փրինստոնյան համալսարանում, որն ավարտել է 1982 թվականին ստանալով բակալավրի աստիճան պատմության արվեստի բնագավառում։ 1985 թվականին Լոնդոնի տնտեսագիտական դպրոցում ստացել է մագիստրի աստիճան տնտեսագիտության բնագավառում։

Լոնդոնի տնտեսագիտական դպրոցն ավարտելուց հետո 5 տարի Salomon Brothers-ում է աշխատել։ Վաճառականի աշխատանքից փորձ ձեռք բերելով՝ նա գրում է իր առաջին գիրքը՝ «Ստախոսների պոկերը»։ Դրանից հետո նա փոխում է իր կարիերան՝ մտնելով ֆինանսական բնագավառ։ Մայքլ Լյուիսը գրում է ֆինանսական և քաղաքական հոդվածներ այնպիսի կազմակերպությունների համար, ինչպիսիք են «The Spectator»-ը, «The New York Republic»-ը, «New York Times Magazine»-ը, «The Wall Magazine Journal»-ը։

2014 թվականի ապրիլի մեկին լույս է տեսնում Լյուիսի «Արագաշարժ տղաներ» բեսթսելլերը։

## Հիմնական աշխատությունները
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Անձնական կյանք
Մայքլ Լյուիսն ամուսնացել է երեք անգամ։ Առաջին անգամ 1985 թվականին Դիանա դե Քորդովա Լյուիսի հետ, երկրորդ անգամ՝ Քեյթ Բոների, իսկ երրորդ անգամ՝ Տաբիթե Սորենի հետ։ Զույգը երեք երեխա ունի՝ երկու աղջիկ և մեկ տղա։ Ընտանիքն ապրում է Կալիֆոռնիա նահանգի Բերկլի քաղաքում։

## Կինոնկարահանում
* 1998 - Ներխուժում անձնական։ Սցենարիստ, պրոդյուսեր։
* 2003 - Los jornaleros: Սցենարիստ։ 
* 2009 - Անտեսանելի վայրը։ Սցենարը հիմնված է Մայքլ Լյուիսի *«The Blind Side: Evolution of a Game»*  գրքի վրա։
* 2011 - Մարդը, որը փոխեց ամեն ինչ։ 
* 2015 - Նվաստացման խաղը։

## Ծանոթագրություններ

Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի աթեիստներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Լրագրողներ այբբենական կարգով
Կատեգորիա:Փրինսթոնի համալսարանի շրջանավարտներ
Կատեգորիա:Ամերիկացի մանկավարժներ
MXF

**Material eXchange Format ** (MXF), մեդիակոնտեյներ, որի միջոցով կարելի է պրոֆեսիոնալ ձևով պահպանել տեսանյութերը և աուդիոտվյալները։ Այն որակավորված է միջազգային SMPTE կազմակերպության կողմից։

## Հնարավորություններ
* Իրենց տվյալների հետ վերջացրած աշխատանքների պահպանություն
* Ֆայլերի պահպանում ֆորմատով և դրանց դիտում
* Տարբեր փաստաթղթերի համապատասխանեցում
* MXF-ում կարելի է պահպանել տվյալներ՝ ներկայացված տարբեր ալգորիթմերի ձևերով

## Թերություններ
Այն փաստը, որ MXF-ը կարող է համատեղել տարբեր ձևերի ալգորիթմներ, չի նշանակում, որ կարող է համատեղել յուրաքանչյուր ալգորիթմ։ Կան ալգորիթմների ձևեր, որ ծրագրի ներսում անհամատեղելի են։

## MXF-ի չափանիշները
### Հիմնական չափանիշներ

* SMPTE 377M: The MXF File Format Specification (the overall master document)
* SMPTE EG41: MXF Engineering Guide (A guide explaining how to use MXF)
* SMPTE EG42: MXF Descriptive Metadata (A guide explaining how to use descriptive metadata in MXF)

### Տվյալների համար նախատեսված չափանիշներ
* SMPTE 380M: DMS1 (a standard set of descriptive metadata to use with MXF files)
* SMPTE 436M: MXF Mappings for VBI Lines and Ancillary Data Packets
* SMPTE RP210: SMPTE Metadata Dictionary (http://www.smpte-ra.org/mdd/index.html  )
* SMPTE RP224: Registry of SMPTE Universal Labels

### Գործողությունների չափանիշներ
* SMPTE 390M: OP-Atom 
* SMPTE 378M: OP-1a 
* SMPTE 391M: OP-1b
* SMPTE 392M: OP-2a
* SMPTE 393M: OP-2b
* SMPTE 407M: OP-3a, OP-3b
* SMPTE 408M: OP-1c, OP-2c, OP-3c

## Ինչպես նաև
* AAF — Advanced Authoring Format
* BXF — Broadcast eXchange Format
* BWF — Broadcast Wave Format

## Տես նաև
* Tor

## Ծանոթագրություններ

Կատեգորիա:Ֆայլերի ֆորմատներ
Սան Պաուլու նահանգի պատկերասրահ

**Սան Պաուլու նահանգի պատկերասրահ** (Սան Պաուլու նահանգի պինակոտեկ, ), Բրազիլիայի ամենակարևոր արվեստի թանգարաններից մեկն է։ Գտնվում է Սան Պաուլոյի կենտրոնում՝ Լուս զբոսայգում, 1900 թվականին Ռամոս դե Ազևեդոյի և Դոմիզիանո Ռոսսիի նախագծած շենքում, որը նախատեսված էր որպես Սան Պաուլոյի արվեստների ու արհեստների լիցեյի գլխավոր մասնաշենք։ Սան Պաուլոյի ամենահին թանգարանն է, հիմնադրվել է 1905 թվականի դեկտեմբերի 24-ին, որպես պետական թանգարան հաստատվել է 1911 թվականից։

1990-ական թվականներին Պաուլո Մենդես դո Ռոշայի կողմից նախաձեռնված վերանորոգումից հետո թանգարանը դարձավ երկրի առավել դինամիկ մշակութային հաստատություններից մեկը՝ միջազգային ցուցահանդեսով, մշակութային միջոցառումներով և ակտիվ մատենագիտական գործունեությամբ։ Պինակոտեկը մասնաճյուղ ունի նաև Սան Պաուլոյի Բոմ Ռետիրո շրջանում, որը կոչվում է Estação Pinacoteca, որտեղ կազմակերպվում են ժամանակավոր ցուցադրություններ և իրականացվում է կենտրոնի փաստաթղթաշրջանառությունը։

Պինակոտեկն ունի բրազիլական արվեստի լայնածավալ հավաքածու, հիմնականում 19-րդ դարի կտավների և քանդակների խոշոր հավաքածու, երկրում խոշորագույններից մեկը, ինչպես նաև մի շարք բրազիլական ժամանակակից արվեստի ստեղծագործություններ։ Հավաքածուն ներառում է նաև թղթե աշխատանքների առանձին բաժին, ինչպես նաև 19-րդ դարի արվեստագետների եվրոպական գեղանկարներ և քանդակներ։

## Պատկերասրահ

Cyprien Eugène Boulet - Retrato de Stella Alves de Lima aos 20 anos-1.jpg|*Stella Alves de Lima', Կիպրեն Էուժեն Բուլտ (անհայտ ամսաթիվ)
Cyprien Eugène Boulet - Vera Alves de Lima.jpg|*Vera Alves de Lima'', Կիպրեն Էուժեն Բուլտ (1928)
Almeida Júnior - Cena de Família de Adolfo Augusto Pinto, 1891.JPG|«Տեսարան Ադոլֆո Պինտոյի ընտանիքից», Ժոզե Ֆեռաս դե Ալմեյդա Ժունիոր (1891)
Parreiras-ventania-pinac.jpg|«Փոթորիկ», Անտոնիո Պառեյրաս (1888)
Oscar Pereira da Silva - Roman Slave - Google Art Project.jpg|«Հռոմեացի ստրուկ», Օսկար Պերեյրա դա Սիլվա (1882)


## Ծանոթագրություններ

## Արտաքին հղումներ
*Official site 
*Encyclopaedia Itaú Cultural Visual Arts 

Կատեգորիա:1905 հիմնադրումներ Բրազիլիայում
Կատեգորիա:1905 հիմնադրված թանգարաններ
Կատեգորիա:Բրազիլիայի թանգարաններ
Կատեգորիա:Սան Պաուլու
Volterman (դրամապանակ)

**Volterman**, հայկական արտադրության բազմաֆունկցիոնալ դրամապանակ։ Դրամապանակն ունի GPS համակարգ և ներկառուցված տեսախցիկ։ Դրամապանակի օգնությամբ կարելի է գտնել կորած հեռախոսը, անլար կամ լարով լիցքավորել հեռախոսը, ինչպես նաև՝ Global WiFi hotspot-ի միջոցով ցանկացած վայրում կարելի է տարածել ինտերնետ առանց ռոումինգի։ Եթե դրամապանակի և նրան միացված հեռախոսի հեռավորությունը շատ է մեծանում, դրամապանակի և հեռախոսի վրա ակտիվանում է ահազանգ։

Դրամապանակը ստեղծել է Ազատ Թովմասյանը։ 2017 թվականի հունիսին ներկայացվել է IndieGoGo հարթակում, որտեղ 1 օրում հավաքվել է 67,000 դոլար։ Ստարտափի համար հավաքվեց 1,137,115 դոլար՝ նախապես ամրագրված 40,000-ի փոխարեն։

## Հնարավորություններ
### Կորցնելու ահազանգ
Volterman-ը Bluetooth-ի միջոցով կապված է տիրոջ հեռախոսի հետ։ Երբ հեռախոսը դրամապանակից հեռանում է 15-20 մետրով, դրամապանակի և հեռախոսի վրա ակտիվանում է ազդանշան։ Եթե նույնիսկ հեռախոսի ձայնը անջատված է, այն միանում է և ազդանշան տալիս։

### GPS մոդուլ
Դրամապանակի վրա տեղադրված է GPS մոդուլ, որը ցույց է տալիս դրամապանակի տեղը։

### Ներկառուցված տեսախցիկ
Դրամապանակի ներսի մասում կա միկո տեսախցիկ, որը կոչվում է Thief Detection camera: Երբ տերը կորցնում է դրամապանակը, նրա վրա ակտիվանում է «lost mode»: Երբ ինչ-որ մեկը բացում է դրամապանակը «lost mode»-ի ժամանակ, տեսախցիկը լուսանկար է անում, և նկարը ուղարկում տիրոջ մեյլին։ Նկարը նաև տեղադրվում է volterman.com կայքում։

### Ներկառուցված լիցքավորման մարտկոց
Volterman-ի մեջ կա ներկառուցված 2000-5000 միլիամպեր-ժամ ունակությամբ լիցքավորման մարտկոց, որի շնորհիվ լարով կամ առանց լար կարելի է լիցքավորել հեռախոսը։

### Wi-Fi մոդուլ
Դրամապանակի մեջ կա Wi-Fi մոդուլ, որի շնորհիվ դրամապանակը կարող է ինտերնետ տարածել աշխարհի ցանկացած վայրում՝ 3 անգամ ավելի էժան տվյալների ռոումինգով։

## Մոդելներ
Volterman-ը առաջարկում է դրամապանակի 3 մոդել.
* Cardholder - մարտկոց՝ 2,000 մԱ/ժ, չափ՝ 10x7 սմ, քաշ՝ 100 գրամ։
* Bifold - մարտկոց՝ 2,600 մԱ/ժ, չափ՝ 12x9 սմ, քաշ՝ 120 գրամ։
* Travel - մարտկոց՝ 5,000 մԱ/ժ, չափ՝ 19x9 սմ, քաշ՝ 150 գրամ։

## Առկա Խնդիրները
* Volterman-ի տեսախցիկով կատարված նկարները հիմնականում կանաչ գույնի է լինում։ Որի լուծումը դեռ առկա չէ
* Դրամապանակում տեղադրված 64gb հիշողության քարտը իրականում 32gb է։ Հիշողության իրական ծավալը կեղծած է արտադրողի կողմից։
* Դրամապանակը իրականում ջրադիմացկուն չէ։ Առկա չէ ոչ մի պաշտպանիչ միջոցներ։

## Ծանոթագրություններ

## Արտաքին հղումներ
* Volterman-ի պաշտոնական կայքը 
* Volterman-ի ՅուԹյուբի էջը

Կատեգորիա:2017 հիմնադրումներ Հայաստանում
Քրիստիան Մալի

**Քրիստիան Մալի** (, )՝ գերմանացի նկարիչ, արվեստի պրոֆեսոր։

Նրա ավագ եղբայրը՝ Հովհաննես Մալին (1828-1865), նույնպես նկարիչ է եղել։

## Կենսագրություն
Մալին  ընտանիքի 10 զավակներից կրտսերն էր, որոնցից յուրաքանչյուրին շնորհվել էր գեղարվեստական տաղանդ։ 1833 թվականին հոր անսպասելի մահից հետո Մալին մոր հետ տեղափոխվել են  Վյուրթեմբերգ, որտեղ աշխատել է որպես փայտափորագրիչ, մինչև 1858 թվականը։ 1860 թվականին նա եղբոր՝ Հովհաննեսի հետ տեղափոխվել են Մյունխեն, որտեղ Քրիստիանը դառնում է անիմալիստ Անտոն Բրայթի ընկերը։

Վերոնա կատարած այցի արդյունքում նա սկսել է հետաքրքրվել ճարտարապետական նկարչությամբ։ 1865 թվականին եղբոր մահից հետո, Մալին այցելում է Դյուսելդորֆ, այնուհետև Փարիզ, որտեղ նա ծանոթանում է վերջերս մահացած գեղանկարիչ Կոնստանտ Թրոյոնի աշխատանքներին և ընկերոջ՝ Բրեյթի ազդեցությամբ որոշում է նվիրել իրեն անիմալիստիկային։

1905 թվականի ապրիլի 14-ին դարձել է Ռիսի Բիբերախի պատվավոր քաղաքացի։ Հաջորդ տարի Մալիի մահից հետո, նրան թաղում են եղբոր մոտ, Կաթոլիկ գերեզմանատանը։  Նա իր ունեցվածքը, ստեղծագործությունների մեծ մասը և արվեստանոցը կտակել է Բիբերախ քաղաքին։

## Պատկերասրահ

Maliviehmarkt.jpg
Christian Mali Schafherde mit Esel.jpg
Christian Mali Achensee.jpg
Christian Mali Esslingen.jpg
Christian Mali Magd mit Kühen.jpg


## Ծանոթագրություններ

## Արտաքին հղումներ
* Künstlerkolonie Brannenburg
*  Biography and appreciation of Christian Mali by Gerhard Raff

Կատեգորիա:Գերմանացի նկարիչներ
Կատեգորիա:Բնանկարիչներ
ZTE

**ZTE** (չին.` 中兴通讯), ZTE CORPORATION), չինական ընկերություն, որն արտադրում է հեռահաղորդակցման սարքավորումներ և բջջային հեռախոսներ Չինաստանում։ Հիմնադրվել է 1985 թվականին։ Շտաբ-գրասենյակը գտնվում է Շենժեն քաղաքում։

## Ծանոթագրություններ

Կատեգորիա:Բջջային հեռախոս արտադրողներ
Կատեգորիա:Չինական ապրանքանիշներ
Դելֆինի պատմությունը

**«Դելֆինի պատմությունը»** (), ընտանեկան դրամա, որը պատմում է Վինտեր դելֆինի մասին։ Ֆիլմը հիմնված է իրական դեպքերի վրա, պրեմիերան կայացել է 2011 թվականի սեպտեմբերի 23-ին։ Ռեժիսոր՝ Չարլզ Մարտին Սմիթ։ Պրոդյուսերները դարձան՝ Բրեդ Արենսմենը, և Դեվիդ Յեստը։ Գլխավոր դերերում՝ Նաթան Գամբլե, Գարրի Կոննիկ, Եշլի Ջադդ, Քրիս Քրիստոֆֆերսոն։

## Սյուժե
Սոեր Նելսոնը (Նատան Գեմբլ), օգնում է վիրավորված աֆալինա դելֆին Վինտերին, որը Ֆլորիդայում կորցրել է իր պոչը, խճճվելով ծուղակում։ Նա բոլորին կոչ է անում օգնել դելֆինին, ստեղծելով պոչի պրոթեզ, որը թույլ կտա նրան գոյատևել։ Գարրի Կոնիկը մարմնավորում է անասնաբույժի, ով օգնում է ծովային կենդանիներին, Էշլի Ջահադդ՝ տղայի մայրը, Մորգան Ֆրիման՝ բժիշկ-պրոտեզավորող։ Շարունակելի։

## Դերերում
* Նատան Գեմբլ — Սոեր Նելսոն
* Յուլսդորֆ,Կոզի —Խեիզել Խասկետ 
* Եշլի Դզահադդ —Լորեան Նելսոն 
* .Գարրի Կոննիկ մլ. — Կլեի Հասկետ 
*  Քրիս կրիստոֆֆերսոն— Ռիդ Հասկետ
* Մորգան Ֆրիման — Բժիշկ Մակ Կարտի

## Շարունակություն
2013 թվականի հունիսի 18 Warner Bros հայտարարել է ֆիլմը շարունակելու մտադրության մասին «Դելֆինների պատմությունը 2» անվանումով, որի ռելիզը տեղի է ունեցել 2014 թվականին սեպտեմբերին։

## Ծանոթագրություններ

## Արտաքին հղումներ
* Ֆիլմի պաշտոնական կայքը 
* Веб-камера дельфина Winter

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2011 դրամա ֆիլմեր
Կատեգորիա:2011 ֆիլմեր
Կատեգորիա:3D ֆիլմեր
Կատեգորիա:Alcon Entertainment ֆիլմեր
Կատեգորիա:Summit Entertainment ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր դելֆինների և կետերի մասին
Կատեգորիա:Ֆիլմեր կենդանիների մասին
Կատեգորիա:Ֆիլմեր հաշմանդամության մասին
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Կատեգորիա:Ֆիլմեր, որոնց գործողությունները տեղի են ունենում 2005 թվականին
Յանիտո

**Յանիտո** (ինչպես նաև **լյանիտո**, **ժանիռտո**, *Llanito* կամ *Yanito*) ՝ խոսակցական խառը լեզու Ջիբրալթարում, Մեծ Բրիտանիային պատկանող որոշ տարածքներում, որը հիմնված է իսպաներեն լեզվի անդալուզյան բարբառի հիման վրա։ Տեղի խոսակցական «ժարգոն», որը միավորում է իր մեջ անգլերեն ու իսպաներեն լեզվին բնորոշ արտահայտություններ, բառեր և այլն։ Այս լեզվով խոսողերի ընդհանուր թիվը մոտ 30 հզ է։

## Պատմություն
Յանիտոն դարձավ զանգվածային խոսքի միջոց Ջիբլարթարում 1704 թվականին, երբ իսպանացիների հիմնական զանգվածը լքեց բրիտանացիների կողմից օկուպացված այդ տարածքը։ 1785 թվականին այնտեղ կային ընդամենը 185 իսպանացի, իսկ 1777 թվականին՝ 134։ Դրան զուգահեռ այդտեղ էին ձգտում վերաբնակվել Միկրերկրական ավազանի տարբեր մասերի ծագում ունեցող բնակիչները։ Չնայած նրան, որ անգլերենը դուրս մղեց իսպաներենին պաշտոնական ոլորտից, այն չգտավ մեծ տարածում խոսակցական լեզվում, քանի որ Ջիբլարթարը մոտ էր իսպանական խոշոր քաղաքներից մեկին։ Բացի իսպանական ազդեցությունից, յանիտոն ունի 500-ից ավելի ազդեցություն իվրիտ լեզվից։ Վերջին շրջանում Ջիբլարթարի բնակիչները, հատկապես բարձրագույն կրթություն ստացածները, շատ լավ տիրապետում են իսպաներեն ու անգլերեն լեզուներին։

## Յանիտոյի անգլիաֆիկացում
* անգլ. *bacon* > յանիտո *beki* «բեկոն»;
* անգլ. *cake* > *keki* «Տորթ»;
* անգլ. *battery* > *batteria* «մարտկոց»;
* անգլ. *bobby* > *bobi* «ոստիկան»,
* անգլ. *Quaker Oats* > *kuecaro* «փաթիլներ»
* անգլ. *Happy Birthday* > *Hapi Berfday* «Ծնունդդ շնորհավոր»

## Օրինակներ
Յանիտո։ Hombre, I’m telling you que no puedes…
Իսպաներեն։ Hombre, te digo que no puedes…
Անգլերեն։ Man, I’m telling you (that) you can’t…
Թարգմանություն։ Մարդ, ես քեզ ասում եմ, որ դու չես կարող…

Յանիտո։ Hay call para ti.
Իսպաներեն։ Tienes una llamada.
Անգլերեն։ There’s a call for you.
Թարգմանություն։ Զանգ կա քեզ համար։

Յանիտո։ Sí, pero at the end of the day…
Իսպաներեն։ Sí, pero a fin de cuentas…
Անգլերեն։ Yes, but at the end of the day…
Թարգմանություն։ Այո, վերջ ի վերջո…

Յանիտո։ Te llamo p’atrás anyway
Իսպաներեն։ Te devuelvo la llamada de todas maneras
Անգլերեն։ I’ll call you back anyway
Թարգմանություն։ Ես ամեն դեպքում քեզ հետ կզանգեմ։

## Ծանոթագրություններ

## Արտաքին հղումներ
* Алфавит и произношение янито на сайте *Omniglot*

Կատեգորիա:Միացյալ Թագավորության լեզուներ
Կատեգորիա:Ջիբրալթարի լեզուներ
Կատեգորիա:Ռոմանական լեզուներ
Ալաբիլիկյան

**Ալաբիլիկյան**, հայկական ազգանուն։

## Ստուգանություն
# *Ալաբալըղ* (թուրքերեն)` կարմրախայտ ձուկը, փոխաբերական`
## այդ ձկան տեսակը
## այդ ձկան որսով և վաճառքով զբաղվող
# *Ալաբըկ* (թուրքերեն)` երկերեսանի, կեղծավոր → Ալաբըլըկ → Ալաբիլիկ` ը-ի լիաձայնությանը ավելացրած *-յան* վերջածանցից։

## Ազգանունը կրողներ

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Ալագյոզյան

**Ալագյոզյան**, հայկական ազգանուն։ Ազգանվան կրճատված-պարզեցված ձևն է Ալագյանը, որը կարող է լինել նաև Ալաղյան ազգանվան հնչյունափոխությունը։ Այլ տարբերակներ են Ալագոզյան և Ալակյոզյան ազգանունները։

## Ազգանունը կրողներ
* Ռաֆայել Գրիգորի Ալագյոզյան (1934-1981), կաթնագործության բնագավառի գիտնական։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Թուրքերեն հիմքով ազգանուններ
Մարտին Շտրանցլ

**Մարտին Շտրանցլ** (, ), ավստրիացի նախկին ֆուտբոլիստ։ Խաղում էր պաշտպանի դիրքում։

## Ակումբային կարիերա
Պրոֆեսիոնալ կարիերան Շտրանցլը սկսել է Մյունխեն 1860 ակումբում 1997 թվականին։ 2004 թվականին Մյունխեն 1860-ը դուրս մնաց Բունդեսլիգայից, իսկ Շտրանցլը տեղափոխվեց Բունդեսլիգայում հանդես եկող Շտուտգարտ՝ մնալով թիմի հիմնաքարը։

2006 թվականի մարտի 15-ին Շտրանցլը տեղափոխվեց Մոսկվայի Սպարտակ։ Սպարտակը ավստրիացու համար վճարեց 3 միլիոն եվրո։ Ռուսական ակումբի կազմում դեբյուտը նշեց մարտի 22-ին՝ Ռուսաստանի գավաթի քառորդ եզրափակչի Լոկոմոտիվի դեմ խաղում։ 2010 թվականի մրցաշրջանի ավարտին Շտրանցլը խնդրեց ակումբին խզել իր հետ պայմանագիրը։

2010 թվականի դեկտեմբերի 30-ին Շտրանցլը 2.5 տարվա պայմանագիր կնքեց Բորուսիա Մյոնխենգլադբախի հետ։ 2014 թվականի փետրվարի 11-ին Շտրանցլը երկարաձգեց ակումբի հետ պայմանագիրը։

2016 թվականի մարտի 8-ին Շտրանցլը հայտարարեց, որ ավարտելու է պրոֆեսիոնալ ֆուտբոլիստի կարիերան 2016 թվականի ամռանը։

## Միջազգային կարիերա
Ավստրիայի հավաքականի կազմում Շտրանցլը իր դեբյուտը նշել է 2000 թվականի մարտին՝ Շվեդիայի դեմ ընկերական խաղի ժամանակ։ Նա եղել է հավաքականի ավագը Եվրո-2008-ի ժամանակ։ 2009 թվականի նոյեմբերին Շտրանցլը հայտարարեց միջազգային կարիերան ավարտելու մասին։ Ավստրիայի ազգային հավաքականի կազմում անցկացրել է 56 խաղ և դարձել 3 գոլի հեղինակ։

## Վիճակագրություն
### Ակումբային վիճակագրություն

### Միջազգային վիճակագրություն

## Ծանոթագրություններ

## Արտաքին հղումներ
* Շտրանցլը transfermarkt-ում
* Շտրանցլը WhoScored.com կայքում
* Շտրանցլը soccerbase.com կայքում

Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Մյունխեն 1860-ի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Աժդահարյան

**Աժդահարյան**, հայկական ազգանուն։

## Ազգանվան ստուգաբանություն
Աժդահարյան ազգանունը ծագում է *աժդահա(ր)* «հսկայամարմին» բառից՝ *-յան* վերջածանցի հավելումով։ Ազգանունը երբեմն տրվել է փոքրամարմին, նիհար մարդկանց։ Այդ երևույթը հատուկ է բանահյուսությանը։

## Տես նաև
* Աժդահարյան → Աժդարյան → Աժտերյան (դ→տ, ա→ե հնչյունափոխություն)։
* Արմեն Աժտերյան (1890-), դերասան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Հայերեն հիմքով ազգանուններ
Կատեգորիա:Մականվանական հիմքով ազգանուններ
Ալաբերկյան

**Ալաբերկյան**, հայկական ազգանուն։

## Ստուգաբանություն
* *Ալայբեկը* (յ→ր հնչյունափոխություն) և՛ արական, և՛ իգական անձնանուն է, թուրքերեն նշանակում է գնդապետ։ Հնչյունափոխված տարբերակն է Ալաբերճյան ազգանունը։

## Ազգանունը կրողներ

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Բեթմեն (հեռուստասերիալ)

**ի«Բեթմեն»** (), 1960-ականների ամերիկյան սուպերհերոսական հեռուստասերիալ, որը հիմնված է DC Comics֊ի վրա։ Հեռուստասերիալի հիմնական կերպարները՝ Բեթմենն ու Ռոբինը կռվում են հանցագործության դեմ՝ հորինված քաղաք՝ Գոթեմում։ Հեռուստասերիալը ցուցադրվել է American Broadcasting Company հեռուստաալիքով 1966 թվականի հունվարի 12֊ից մինչև 1968 թվականի մարտի 14֊ը։ «Բեթմեն» հեռուստասերիալը ունի 120 էպիզոդ։

Հեռուստասերիալի սյուժեն շատ պարզ է, սակայն այն շատ հայտնի է և ԱՄՆ֊ում այն համարում են դասական։ Նրանում կարելի է գտնել շատ հիշատակումներ կատակերգական ֆիլմերից և մուլտսերիալներից («Սիմփսոնները», «Գրիֆինների ընտանիքը» և այլն)։

## Սյուժե
Հարուստ գործարար Բրյուս Ուեյնը և իր խնամակալության տակ գտնվող Դիք Գրեյսոնը վարում են երկակի կյանք՝ կռվելով հանցագործության դեմ որպես Բեթմեն և Ռոբին։ Գոթեմ Սիթիին (հեռուստասերիալի գործողությունները կատարվում են այնտեղ) սպառնում են մի շարք հանցագործներ, որոնցից են Ջոկերը, Հանելուկասացը, Պինգվինը, Կատու կինը, Միստեր Ֆրիզը և այլն։ Չկարողանալով հանցագործությունների դեմ պայքարել, քաղաքապետ Լինսիդան և հանձնակատար Ջեյմս Գորդոնը հատուկ հեռախոսի միջոցով զանգահարում են հերոսներին, նրանք գալիս են և օգնում են նրանց հաղթել տարբեր չարագործների։

3֊րդ եթերաշրջանում հերոսների դուետին միանում է Բեթգրլը՝ Բառբարան, ով իրական կյանքում աշխատում է գրադարանում և հանձնակատար Ջեյմս Գորդոնի աղջիկն է։

## Դերակատարներ
### Հիմնական դերակատարներ
* Ադամ Ուեսթ՝ Բեթմեն/ Բրյուս Ուեյն
* Բարտ Ուարդ՝ Ռոբին/ Դիք Գրեյսոն
* Ալան Նապյե՝ Ալֆրեդ
* Նիլ Հեմիլթոն՝ Հանձնակատար Ջեյմս Գորդոն
* Ստեֆորդ Ռեփ՝ Մայլզ Օ՛Հարա
* Մեջ Բլեյք՝ Հարիեթ Քուփեր
* Իվոն Քրեյգ՝ Բեթգրլ/ Բարբառա Գորդոն
* Բայրոն Քեյթ՝ քաղաքապետ Ջոն Լինսիդ
* Ուիլյամ Դոզո՝ պատմող

### Հրավիրված դերասաններ
* Սոզար Ռոմերո՝ Ջոկեր
* Բերջես Մերեդիթ՝ Պինգվին
* Ջուլի Նյումար և Էրթա Քիթ՝ Կատու կին
* Ֆրենկ Գորշին և Ջոն Օստին՝ Հանելուկասաց
* Ջորջ Սանդերս, Օթո Պրեմինգեր և Իլա Ուալաք՝ Միստեր Ֆրիզ

Հեռուստասերիալում փոքրիկ դերեր կատարել են Էդվարդ Ռոբինսոնը, Թաուլա Բեքհեդը, Բրյուս Լին և Արթ Քարնին։

## Ծանոթագրություններ

## Արտաքին հղումներ
* «Բեթմեն» հեռուստասերիալը  TV.com կայքում

Կատեգորիա:Ամերիկյան գիտաֆանտաստիկ հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Հեռուստասերիալներ սուպերհերոսների մասին
Կատեգորիա:Ֆիլմեր Բեթմենի մասին